ঘুড়িতে নিষিদ্ধ হল কাচের গুঁড়োর মাঞ্জা, সিলমোহর গুজরাট হাইকোর্টের

গান্ধীনগর: ঘুড়ি (Kite) ওড়ানোর নাইলন বা সুতির সুতোয় কাচের গুঁড়োর প্রলেপ দেওয়া সুতো নিষিদ্ধ (Bannded) হল গুজরাটে (Gujrat)। রাজ্যের সিদ্ধান্তে সিলমোহর দিল গুজরাট হাইকোর্ট (Gujrat High Court) । ১৪, ১৫ জানুয়ারি উত্তরায়ন উৎসব উপলক্ষে ঘুড়ি ওড়ানোর চল রয়েছে গুজরাটে।

এই উৎসবে কোনভাবেই কাচের গুঁড়ো দিয়ে মাঞ্জা দেওয়া যেকোনও রকম সুতো ঘুড়ি ওড়ানোর ক্ষেত্রে নিষিদ্ধ ঘোষিত।

মানুষ ছাড়াও পশুপাখির জন্যেও এমন সুতো অত্যন্ত মারাত্মক বলে অভিমত প্রধান বিচারপতি সুনিতা আগরওয়াল ও বিচারপতি প্রণব ত্রিবেদীর।

আরও পড়ুন: বাঘ নিয়ে রাজনীতি! বিজেপি শাসিত ওড়িশাকে নিশানা মমতার

চিনা মাঞ্জা (China Manja) , লাইলনের সুতো বা সুতির সুতোয় কাঁচের গুঁড়োর মাঞ্জা দেওয়া থাকলে তা নিষিদ্ধ করার দাবিতে ২০১৬ সালে জনস্বার্থ মামলা দায়ের হয়।

সুতির সুতোকে নিষেধাজ্ঞার আওতার বাইরে রাখার আবেদন খারিজ। সুতির সুতোয় কাচের মাঞ্জা দেওয়া থাকলে তা আরও মারাত্মক বলে অভিমত আদালতের।

ঘুড়ি ব্যবসায়ীদের বক্তব্য, সুতোয় মাঞ্জা দেওয়ার প্রচলন বন্ধ করা হলে উৎসবের সুর ও তাল দুটোই যাবে কেটে। উৎসবই হয়ে যাবে রঙহীন। উত্তরায়ন উৎসবের জৌলুসটাই মাঠে মারা যাবে।

দেখুন অন্য খবরঃ